Diari Oficial de la Generalitat Valenciana


Sumari del DOGV 817, del 04-05-1988 (1988/811046)

RESOLUCIÓ de 25 de març de 1988, de la Direcció General de Cultura, per la qual es convoquen beques per al perfeccionament i l'ampliació d'estudis, o per a la realització d'estudis teatrals o de dansa, tant en l'àmbit de la Comunitat Valenciana com en la resta de l'Estat Espanyol i en l'estranger, i borses de viatge per a facilitar l'assistència a congressos, mostres, encontres, festivals i d'altres manifestacions rellevants de contingut teatral o de dansa, que es celebren tant a Espanya com a l'estranger.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   817

Data del DOGV
:   04-05-1988

Secció del DOGV
:   ALTRES DISPOSICIONS

Número del document
:   1988/811046


Data del document
:   25-03-1988

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 25 de març de 1988, de la Direcció General de Cultura, per la qual es convoquen beques per al perfeccionament i l'ampliació d'estudis, o per a la realització d'estudis teatrals o de dansa, tant en l'àmbit de la Comunitat Valenciana com en la resta de l'Estat Espanyol i en l'estranger, i borses de viatge per a facilitar l'assistència a congressos, mostres, encontres, festivals i d'altres manifestacions rellevants de contingut teatral o de dansa, que es celebren tant a Espanya com a l'estranger.  
Després de la publicació per Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, de la normativa d'ajudes al teatre valencià, en compliment del que disposa el Capítol V, articles 8 i 9, i fent ús de les facultats que li son conferides per la disposició final primera de l?esmentada Ordre, aquesta Direcció General de Cultura ha resolt:  
Primer. Convocar beques per al perfeccionament i l'ampliació d'estudis, o per a la realització d'estudis teatrals o de dansa, tant en l?àmbit de la Comunitat Valenciana, com en la resta de l?Estat Espanyol i en l?estranger, i borses de viatge per a facilitar l?assistència a congressos, mostres, encontres, festivals i d'altres manifestacions rellevants de contingut teatral o de dansa, que se celebren a Espanya i a l?estranger.  
Segon. L?import d'aquestes ajudes es farà efectiu amb càrrec a l'aplicació 89.45.379.3.461.0 del pressupost per a 1988 de la Generalitat Valenciana.  
DISPOSICIO FINAL  
La present Resolució entrarà en vigor el mateix dia de la publicació en el Diari Oficial de la Generalitat Valenciana.  
València, 25 de març de 1988. - La Directora General de Cultura: Carmen Alborch Bataller.  
ANNEX  
BASES PER A LA CONCESSIO DE BEQUES I BORSES DE VIATGE  
A. Beneficiaris.  
Els qui les sol·liciten hauran de ser persones vinculades al teatre o la dansa, o bé acreditar realitzacions, experiència o iniciació suficient en qualssevol dels camps esmentats en les diverses especialitats artístiques, tècniques o docents, i hauran de residir en l?àmbit de la Comunitat Valenciana; les ajudes es concediran exclusivament a persones físiques i seran indivisibles.  
B. Modalitats i dotació.  
Les ajudes que hom concedirà en cada cas no podran superar les quantitats següents:  
a) Per a assistència a congressos, seminaris i encontres de caràcter nacional, 50.000 PTA.  
b) Per a assistència a congressos, seminaris i encontres de caràcter internacional, 100.000 PTA.  
c) Per a ampliar i perfeccionar estudis en Centres d'Ensenyament o Institucions nacionals, 125.000 PTA.  
d) Pera ampliar i perfeccionar estudis en Centres d'Ensenyament o Institucions internacionals, 200.000 PTA.  
C. Sol·licituds.  
a) El termini de presentació de sol·licituds s'iniciarà a partir de l?endemà de la publicació d'aquesta Resolució en el Diari Oficial de la Generalitat Valenciana i s?estendrà durant tota la resta de l'any natural 1988, mentre no s'esgoten els recursos pressupostaris destinats a aquesta finalitat.  
b) Les sol·licituds s'han de formalitzar segons el model que proporcionarà el Servei Territorial d'Educació i Cultura, i hom adjuntarà els documents següents:  
1. En els casos referits als Congressos, Seminaris, etc., un breu resum de la ponència o comunicació a presentar, juntament amb un document justificatiu d'haver estat acceptat per part del Congrés o Seminari. Igualment caldrà fer constar-hi les subvencions que hom haja sol·licitat amb aquesta finalitat, a d'altres institucions i organismes.  
2. En els casos referits a l'ampliació i el perfeccionament d'estudis:  
1) Memòria explicativa del programa de treball a desenvolupar pel sol·licitant.  
2) Certificat d'estudis realitzats anteriorment sobre matèries de la seua especialitat artística i tècnica.  
3) Relació d'activitats professionals desenvolupades.  
4) Prova acreditativa dels contractes realitzats pel sol·licitant amb el Centre o Institucions proposats en la instància per al desenvolupament del seu programa de treball.  
5) En cas que la sol·licitud siga per a l?estranger, el sol·licitant ha d'indicar els idiomes que parla i el nivell respectiu de coneixement. 6) També caldrà fer constar-hi les subvencions que s'hagen sol·licitat o hagen estat atorgades per altres institucions i organismes amb aquesta finalitat.  
c) Tota la documentació requerida es presentarà en els Serveis Territorials d'Educació i Cultura, juntament amb la sol·licitud, o bé s'enviarà per qualssevol dels procediments establerts en l?article 66 de la Llei de Procediment Administratiu.  
d) Si la sol·licitud no incloïa totes les dades exigides o hi mancava documentació acreditativa, hom instaria l?interessat perquè, dins el termini de 10 dies, faça les esmenes escaients, amb l'advertiment que, altrament, la sol·licitud serà arxivada.  
En tot cas, la Direcció General de Cultura podrà requerir els sol·licitants per tal que proporcionen qualsevol informació aclaratòria que resulte necessària en relació amb els punts anteriorment assenyalats.  
D. Resolució de les sol·licituds.  
En atenció a les propostes elevades pel Programa de Música, Teatre i Cinematografia, la Directora General de Cultura resoldrà la concessió o denegació de les ajudes sol·licitades.  
L?abonament de les esmentades ajudes es realitzarà d'una sola vegada i s'efectuarà en un termini no superior a dos mesos a partir de la data de la resolució de concessió.  
E. Obligacions dels beneficiaris.  
En cas de l?assistència a Congressos, a Seminaris o a Encontres, el beneficiari haurà de justificar documentalment l?assistència mitjançant un certificat de la Secretaria del Comitè Organitzador i de la presentació de la Ponència o Comunicació, si s'escau.  
En cas de les borses per a seguir cursos de perfeccionament i ampliació d?estudis, el beneficari tindrà les obligacions següents:  
a) Comunicar per escrit a la Direcció General de Cultura l'acceptació formal de la borsa concedida, una vegada se?n tinga coneixement oficial, aportant-hi, alhora, un certificat fefaent de l'acceptació en el centre proposat per al desenvolupament del seu programa de treball.  
b) Començar a fer ús de la borsa durant l'any 1988 tot complint ininterrompudament el programa de treball previst, durant el període de temps per al qual s'havia sol·licitat.  
c) Presentar davant la Direcció General de Cultura en el termini màxim de dos mesos a partir del moment en què finalitze el curs per al qual havia estat concedida aquesta borsa, una certificació de les autoritats acadèmiques, del professor o dels professors del Centre o Institució on es desenvoluparen els estudis o treballs, que acredite la continuïtat i l'aprofitament de la labor realitzada. Així mateix, la persona interessada adjuntarà a la documentació anterior una memòria detallada sobre el desenvolupament i la realització del treball per al qual li fou concedida l'ajuda.  
d) L?incompliment d'aquestes obligacions per part del beneficiari podrà donar lloc a la reclamació, per part de l'administració, de la devolució de l?import de la borsa concedida.